
Číslo spisu: 40528 /2021
Návrh uznesenia

Mestské zastupiteľstvo mesta Trnava po prerokovaní:

1.  Schvaľuje
- priamy predaj kúpnou zmluvou: vybudovanú investíciu (prístupový chodník pre peších a oplotenie k objektu Administratívnej budovy na Ulici Kollárovej v Trnave), nachádzajúcich sa na parcele registra „C“ č. 6358/3 – záhrada s celkovou výmerou 69 m2, zapísaný na LV č. 5000, do výlučného vlastníctva spoločnosti L&B Business, s. r. o., Adama Štrekára 45, 917 08 Trnava, IČO: 36 802 450 za cenu 1 euro,
trojpätinovou väčšinou všetkých poslancov, ako prípad hodný osobitného zreteľa podľa § 9a ods. 8) písm. e) zákona č. 138/1991 Zb. o majetku obcí v znení neskorších predpisov, spočívajúci v tom, že odkupovanú investíciu vybudoval žiadateľ t.j. spoločnosť L&B Business, s.r.o., Adama Štrekára 45, 917 08 Trnava, IČO: 36 802 450

- priamy predaj kúpnou zmluvou: pozemok vo vlastníctve mesta Trnava, v katastrálnom území Trnava, parcela registra „C“ č. 6358/3 – záhrada s celkovou výmerou 69 m2, zapísaného na LV č. 5000, do výlučného vlastníctva spoločnosti L&B Business, s. r. o., Adama Štrekára 45, 917 08 Trnava, IČO: 36 802 450 za cenu 7111,83 eur/ m2 ( t. j. 69 m2  x 103,07 eur = 7111,83 eur),
trojpätinovou väčšinou všetkých poslancov, ako prípad hodný osobitného zreteľa podľa § 9a ods. 8) písm. e) zákona č. 138/1991 Zb. o majetku obcí v znení neskorších predpisov, spočívajúci v tom, že predmetný pozemok bezprostredne susedí s pozemkom žiadateľa t.j. spoločnosťou L&B Business, s.r.o., Adama Štrekára 45, 917 08 Trnava, IČO: 36 802 450,  na pozemku viazne ťarcha (vecné bremeno) v prospech žiadateľa a Mesto Trnava povolilo zriadenie vjazdu pre žiadateľa.

2.  Ukladá
Mestskému úradu v Trnave
a)  zabezpečiť podklady pre vypracovanie kúpnej zmluvy
     Termín:  do 31.01.2022
b)  pripraviť kúpnu zmluvu a predložiť na podpis primátorovi mesta
     Termín:  do 31.03.2022

Dôvodová správa

Majetková komisia MZ sa na svojom zasadnutí dňa 24.08.2021 zaoberala žiadosťou spoločnosti L&B Business, s.r.o., Adama Štrekára 45, 917 08 Trnava, o odkúpenie pozemku parcela registra „C“ č. 6358/3 o výmere 69 m2, zapísaná na LV č. 5000 v k.ú. Trnava na Ulici Kollárovej pred objektom Kollárova č. 17 v Trnave. Majetková komisia neodporučila mestskému zastupiteľstvu schváliť odpredaj predmetného pozemku a zároveň navrhla preveriť vlastníctvo jestvujúceho oplotenia, ktoré sa nachádza na vyššie uvedenom pozemku p.č. 6358/3.

Odbor majetkový preveril existujúci stav nehnuteľností a zistil, že oplotenie sa nachádza na pozemku parcela registra „C“ č. 6358/3 vo vlastníctve mesta Trnava na Ulici Kollárovej pred objektom Kollárova č. 17 zapísaný na LV 5000 o celkovej výmere 69 m2, druh pozemku „záhrada“, spôsob využitia pozemku „pozemok prevažne v zastavanom území obce alebo v záhradkárskej osade, na ktorom sa pestuje zelenina, ovocie, okrasná nízka a vysoká zeleň a iné poľnohospodárske plodiny“. Na vyššie uvedenom pozemku viazne Ťarcha (vecné bremeno) spočívajúce v práve prechodu v celej šírke a dĺžke nehnuteľnosti v prospech každodobého vlastníka nehnuteľnosti stavby administratívna budova so súpisným číslom 8328 na parcelách registra C č. 6356/3, 6358/2. Oplotenie nachádzajúce sa na predmetnom pozemku vybudovala spoločnosť L&B Business, s.r.o., Adama Štrekára 45, 917 08 Trnava. 
V roku 2020 na základe kúpnej zmluvy, Mesto Trnava odkúpilo od spoločnosti L&B Business, s.r.o., Adama Štrekára 45, 917 08 Trnava, vybudovanú investíciu  t.j. prístupový chodník pre peších a oplotenie k objektu Administratívnej budovy na Kollárovej ulici v Trnave, do majetku mesta za 1 euro a zároveň bolo zriadené vyššie spomínané vecného bremena. Z uvedeného vyplýva, že vlastníkom oplotenia je teda Mesto Trnava.

Majetková komisia Mestského zastupiteľstva Mesta Trnava sa na svojom zasadnutí dňa             05.10.2021 zaoberala opätovne predmetnou žiadosťou o odkúpenie pozemku parcela č. 6358/3  z majetku mesta a zaujala nasledovné stanovisko: Majetková komisia odporučila mestskému zastupiteľstvu schváliť:
· odpredaj vybudovanej investície (t.j. prístupového chodníka pre peších a oplotenia k objektu Administratívnej budovy na Ulici Kollárovej v Trnave) za 1 euro z dôvodu hodného osobitného zreteľa spočívajúceho v tom, že odkupovanú investíciu vybudoval žiadateľ,
· odpredaj pozemku parcela č. 6358/3 o výmere 69 m2 na Ulici Kollárovej za cenu určenú znaleckým posudkom, ktorý zabezpečí žiadateľ, predaj sa uskutoční z dôvodu hodného  osobitného zreteľa spočívajúceho v tom, že odkupovaný pozemok bezprostredne susedí s pozemkom žiadateľa, na pozemku viazne ťarcha (vecné bremeno) v prospech žiadateľa a mesto Trnava povolilo zriadenie vjazdu pre žiadateľa.

Ustanovenie § 9a ods. 8 písm. e) zákona č. 138/1991 Zb. o majetku obcí v znení neskorších predpisov (ďalej len „Zákon“), ktorý stanovuje prípady, kedy sa pri prevodoch majetku obce nepoužívajú ustanovenia ods. 1 až 7 § 9a Zákona, znie: „pri prevodoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť  zdôvodnený; zámer  previesť  majetok  týmto  spôsobom  je obec  povinná zverejniť najmenej 15 dní pred schvaľovaním prevodu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby“.  


Dňa 10.11.2021 bol na Odbor majetkový MsÚ v Trnave doručený znalecký posudok na stanovenie všeobecnej hodnoty nehnuteľnosti t.j. pozemku parcela registra „C“ č. 6358/3 o celkovej výmere 69 m2 na Ulici Kollárovej, zapísaný na LV č. 5000 vo vlastníctve Mesta Trnava. Jednotková všeobecná hodnota pozemku, podľa znaleckého posudku zo dňa 08.11.2021, vypracovaného znalcom Ing. Arch. Radovanom Hečkom, Beethovenova 18, 917 08 Trnava, je stanovená na sumu 103,07 eura/m2. Celková hodnota pozemku o výmere 69 m2 predstavuje sumu 7 111,83 eura.


Zámer bude zverejnený dňa: od  22.11.2021 do 06.12.2021.

